Den Vest-Sjællandske Avis, 1816-05-14
Oversigt af Dagens udenlandske Nyheder. Prindsesse Charlotte og hendes Brudom Prinds Leopold af Sachsen Coburg kom til London den 29de April; de tvende Kongelige Ceremoniemestere kiørte ham i Møde udenfor Staden med den Kongelige Statsvogn med 20 prægtige Skimler for, og bragte ham der til London, hvor han modtog Dronningens, den Kongelige Families og Hoffolkenes Lykønskninger. Prindsessen kiørte i en aaben Vogn ind i London og blev overalt hilset af Folket med Jubelraab. Tilgangen til Palaiet var fuld af Kareter; Lady Castlereagh udmærkede sig især ved hendes Betienteres pragtfulde Liberie; sex Tienere fulgte hende til Fods. De smukke Husarer i Fyrste Esterhazys, den østerrigske Ministers Følge, toge sig ret ypperligt ud. Den 2den May, Kl. 9 om Aftenen, fandt Formælingen Sted, som blev forrettet ved Erkebiskoppen af Canterbury i Prinds Regentens Palais, Carltonhouse, Hofforsamlingen var glimrende og talrig; et Alter af rødt Fløiel og Guld var anbragt i Audienzsalen; kun den gamle Dronning fad, alle andre Personer stode. Prindsesse Charlottes Onkel, Hertugen af Clarence førte hende til Alteret, og overleverede hende i hendes Faders Hænder; en Overkammerherre førte Prindsen til Alteret. Erkebiskoppen oplæste Formularen og giorde de sædvanlige Spørgsmaal, om de vide elske og tiene hinanden o. s. v. og da han havde spurgt: hvem giver denne Brud sin Brudgom til Ægte, saa kyssede Prinds=Regenten sin Datter og lagde begges. Hænder i Erkebiskoppens, denne lagde nu Brudens og Brudgommens høire Hænder i hinanden. Brud gommen gientog derpaa de Ord efter Erkebiskoppen. Jeg tager Dig til min ægte Hustrue. Jeg vil fra denne Dag af i gode og slette Omstændigheder, i Rigdom og Fattigdom, i Sygdom og Sundhed bestandig have og beholde og elske og agte Dig, indtil Døden adskiller os, det lover jeg Dig troelig Bruden gientog det samme Løfte paa sin Side. Derpaa tog Brudgommen af Erkebiskoppens Haand Brudens Ring og satte den igien paa hendes Finger med følgende Ord: ved denne formæler jeg mig med Dig; jeg helliger mig ganske til Dig og giver Dig Rettighed til alle mine timelige Eiendomme, i Navnet Faderens, Sønnens og den hellig Aands Nu knælede begge og Erkebiskoppen læste den ægteskabelige Velsignelse over dem, tog deres Hænder, føiede dem sammen og sagde de Ord: hvad Gud har sammenføiet skal Mennesket ikke adskille; tilligemed det sædvanlige Velsignelses=Ønske. Nu forkyndte Kanonernes Torden at Vielsen var fuldbragt, og den talrige Skare af Mennesker, som havde forsamlet sig uden for Palaiet, ledsagede den med et uophørligt Hurrah. Levende og rørende var Folkets Deeltagelse i denne Hoffest. Prindsen af Co burgs frimodige og ligefremme Væsen, hans Villighed til at vise sig for Folket, hans gode Anstand og mandlige Skiønhed, alt behagede det; man afholdt det kun med Møie fra at spænde Hestene fra hans Vogn og trække ham i Triumph til Carlton house, især Qvindekiønnet trængte sig til ham klappede ham paa Skuldrene og ønskede ham hierte ligt til Ønske til hans Ægteskab. Prindsesse Charlotte, Nationens Yndling og Haab, blev bestandigt hilset med de lydeligste Jubelraab, saalænge man faae hendes Vogn. Formælingsdagen var desuden, en sand Jubeldag, hvor Brudgommen lod sig see, paa Balconen eller i Vognen, blev han modtaget med et larmende Hurrah. Da Prindsessen om Eftermiddagen kjørte hen til Dronningen, og havde ladet Karet Vinduerne gaae ned og hilste Folket paa det venligste, saa blev Trængselen saa stor i nogle Gader, at Kudsken ikke kunde komme igiennem, men maatte kjøre en anden Vei. Prindsessens hvide atlaskes Brudekiole overgik i Pragt og Skiønhed alt hvad man havde seet i lang Tid. Den var besat med de kostbareste brusselske Kniplinger. Paa Hovedet har hun en Rose af Diamanter. Prinds Leopold har en engelsk Generals-Uniform med Stiernerne af forskiellige Ordener; Dronningen havde skiænket ham en Statskaarde rigeligt besat med Diamanter. Den sachsiske Minister Baron v. Just ledsagede Prindsen i den Kongelige Vogn til Prinds-Regentens Palais; Hertugen og Hertuginden af Orleans var ogsaa tilstæde ved Formæligen; Kl. 10 1/2 samme Aften begav de nye Formælede sig i deres Reisevogn, forspændt med 6 Graaeskimler til Ogtlands, Prindsessens Onkels Hertugen af Borcks Landsæde, hvor de indtraf Kl. 12 og forblev om Natten.